Russell M. Nelson
Þegar Jesús býður ykkur og mér að „iðrast,“ er hann að bjóða okkur að breyta viðhorfi okkar, þekkingu okkar, anda okkar – jafnvel hvernig við drögum andann. Hann er að biðja okkur að breyta því hvernig við elskum, hugsum, þjónum, verjum tíma okkar, komum fram við eiginkonu okkar, kennum börnum okkar og jafnvel hirðum líkama okkar. Ekkert er jafn frelsandi, göfgandi eða nauðsynlegt framþróun okkar sjálfra, en að einblína á iðrun daglega og reglubundið. Iðrun er ekki atburður; hún er ferli. Hún er lykill að hamingju og hugarró. Fari iðrun og trú saman, greiðir hún okkur aðgang að krafti friðþægingar Jesú Krists.
„Við getum gert betur og verið betri,“ aðalráðstefna, apríl 2019
Fagnaðarerindi Jesú Krists skorar á okkur að breyta okkur. „Iðrun“ er helsti boðskapur þess og iðrun þýðir að láta af allri iðkun – sem einstaklingur, fjölskylda, þjóð eða samfélag – sem er í andstöðu við boðorð Guðs. Tilgangur fagnaðarerindisins er að umbreyta venjulegu fólki í himneska borgara, og það krefst breytinga. ... Jesús býður okkur að elska hvert annað, og við sýnum þessa ást með því hvernig við þjónum hvert öðru. Okkur hefur einnig verið boðið að elska Guð, og við sýnum þá ást með því að iðrast stöðugt og halda boðorðin (sjá Jóhannes 14:15). Og að iðrast er meira en að láta af syndum. Í víðustu merkingu krefst hún breytinga. Að láta af öllum venjum sem stangast á við boðorð Guðs Þegar við verðum fullir þátttakendur í menningu fagnaðarerindis Jesú Krists, verðum við „samþegnar hinna heilögu og heimamenn Guðs“ (Efesusbréfið 2:19).
„Iðrun og umbreyting,“ aðalráðstefna, október 2003